CELEX: 31995R2564
Language: ro
Date: 1995-10-27 00:00:00
Title: Regulamentul (CE) nr. 2564/95 al Comisiei din 27 octombrie 1995 privind clasificarea unor mărfuri în Nomenclatura Combinată

Anunţ juridic important

|

31995R2564

Official Journal L 262 , 01/11/1995 P. 0025 - 0026 Ediţie specială în limba cehă Chapter 02 Volume 07 P. 28  - 29 Ediţie specială în limba estonă Chapter 02 Volume 07 P. 28  - 29 Ediţie specială în limba maghiară Chapter 02 Volume 07 P. 28  - 29 Ediţie specială în limba lituaniană Chapter 02 Volume 07 P. 28  - 29 Ediţie specială în limba letonă Chapter 02 Volume 07 P. 28  - 29 Ediţie specială în limba malteză Chapter 02 Volume 07 P. 28  - 29 Ediţie specială în limba polonă Chapter 02 Volume 07 P. 28  - 29 Ediţie specială în limba slovacă Chapter 02 Volume 07 P. 28  - 29 Ediţie specială în limba slovenă Chapter 02 Volume 07 P. 28  - 29

		19951027Regulamentul (CE) nr. 2564/95 al Comisieidin 27 octombrie 1995privind clasificarea unor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], astfel cum a fost modificat ultima dată prin Regulamentul (CE) nr. 1739/95 al Comisiei [2], în special articolul 9,întrucât, pentru a se asigura aplicarea uniformă a Nomenclaturii Combinate anexate la regulamentul menționat anterior, ar trebui adoptate dispoziții privind clasificarea mărfurilor menționate în anexa la prezentul regulament;întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică de asemenea oricărei alte nomenclaturi care o include pe aceasta, chiar parțial sau adăugând eventuale subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură în cadrul schimburilor cu mărfuri;întrucât, în aplicarea regulilor generale menționate anterior, mărfurile descrise în coloana 1 din tabelul inclus în anexa la prezentul regulament trebuie să fie clasificate la codurile NC corespunzătoare, indicate în coloana 2, în conformitate cu explicațiile indicate în coloana 3;întrucât este necesar ca informațiile tarifare obligatorii, furnizate de autoritățile vamale ale statelor membre privind clasificarea mărfurilor în nomenclatura vamală, care nu sunt conforme cu dispozițiile din prezentul regulament, să poată fi invocate în continuare de către titularul lor, pe o perioadă de trei luni, în conformitate cu articolul 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [3];întrucât măsurile prevăzute de prezentul regulament sunt conforme cu avizul Secției "Nomenclatură tarifară și statistică" a Comitetului Codului Vamal,ADOPTĂ PREZENTUL REGULAMENT:Articolul 1Mărfurile descrise în coloana 1 din tabelul inclus în anexă trebuie să fie clasificate în Nomenclatura Combinată la codurile NC corespunzătoare, indicate în coloana 2 din același tabel.Articolul 2Clasificarea produsului de la punctul 2 din tabelul inclus în anexă nu afectează aplicarea Regulamentului (CE) nr. 1556/95 al Consiliului [4].Articolul 3Informațiile tarifare obligatorii, furnizate de autoritățile vamale ale statelor membre, care nu sunt conforme cu dispozițiile stabilite de prezentul regulament, pot fi invocate în continuare, timp de trei luni, în conformitate cu articolul 12 alineatul (6) din Regulamentul (CEE) nr. 2913/92.Articolul 4Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 27 octombrie 1995.Pentru ComisieMario MontiMembru al Comisiei[1] JO L 256, 7.9.1987, p. 1.[2] JO L 167, 18.7.1995, p. 7.[3] JO L 302, 19.10.1992, p. 1.[4] JO L 152, 1.7.1995, p. 1.--------------------------------------------------19951027ANEXĂDescrierea mărfurilor | Clasificare Cod NC | Explicație |(1) | (2) | (3) |1.Cititor de cartelă cu microprocesor electronic (cartelă inteligentă) plasat într-o cutie metalică sau din material plastic, conținând un conector pentru introducerea cartelei inteligente, un ecran cu cristale lichide și o tastatură compusă din zece taste numerice, patru taste de funcțiuni, o tastă de validare și o tastă de corecție.Aparatul poate fi utilizat fie ținut în mână, fie așezat pe un birou, pe o masă sau tejghea sau fixat pe un perete etc.Aparatul poate fi utilizat în mod autonom sau ca unitate periferică de prelucrare a datelor în domeniile bancar, comercial sau medical, pentru controlul accesului autovehiculelor, înregistrarea orelor lucrate etc., chiar fără a fi conectat la o mașină automată de prelucrare a datelor. | 84719980 | Clasificarea este conformă cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 8471, 847199 și 84719980. |2.Cititor de CD-ROM pentru reproducerea sunetelor, textelor și imaginilor, fără carcasă proprie, destinat introducerii într-o unitate centrală de calculator și care conține o mufă pentru cască audio și un buton de reglare a volumului sunetului.Acest aparat îi permite calculatorului să prelucreze, într-un sistem "multimedia", CD-ROM-uri (pentru reproducerea textelor, imaginilor și sunetelor), CD-uri audio și foto. | 85219000 | Clasificarea este conformă cu dispozițiile regulilor generale 1 și 6 de interpretare a Nomenclaturii Combinate, cu nota 5B din capitolul 84, precum și cu textul codurilor NC 8521 și 85219000. |3.Sistem de reproducere a sunetului și imaginii pe calculator ("multimedia") conținând elementele următoare, prezentate ca set ambalat pentru vânzarea cu amănuntul:un cititor de CD-ROM echipat cu mufă pentru cască audio și buton de reglare a volumului, un card de sunet și un cablu de conectare audio la cititorul de CD-ROM și la cardul de sunet și | 85219000 | Clasificarea este conformă cu dispozițiile regulilor generale 1, 3 (b) și 6 de interpretare a Nomenclaturii Combinate, cu nota 5B din capitolul 84, cu nota 6 din capitolul 85, precum și cu textul codurilor NC 8521, 85219000, 8524, 852490 și 85249091. Cititorul de CD-ROM conferă ansamblului caracterul său esențial. În conformitate cu nota 6 din capitolul 85, discheta este clasificată separat. |o dischetă de instalare. | 85249091 |4.Placa tuner inserabilă într-o mașină automată de prelucrare a datelor pentru a asigura funcția de recepție a programelor de televiziune.Această placă electronică este compusă dintr-un circuit imprimat pe care sunt dispuse diverse circuite integrate și alte componente electronice. Datorită unui soft corespunzător și unei antene, această placă tuner îi permite mașinii automate de prelucrare a datelor să efectueze căutarea automată a canalelor, să recepționeze programele și să înregistreze imagini provenite de la aceste programe. | 85281091 | Clasificarea este conformă cu dispozițiile regulilor generale 1 și 6 de interpretare a Nomenclaturii Combinate, cu nota 5B din capitolul 84, precum și cu textul codurilor NC 8528, 852810 și 85281091. |--------------------------------------------------